[image: image1.png]





	
	ROMÂNIA

[image: image4.png]MINISTERUL EDUCATIEI NATIONALE





CONSILIUL  JUDEȚEAN  TIMIȘ
	ROMÂNIA

[image: image2.jpg]



MUNICIPIUL TIMIȘOARA
	ROMÂNIA

[image: image2.jpg]MINISTERUL AFACERILOR INTERNE
INSTITUȚIA PREFECTULUI JUDEȚUL TIMIȘ



Nr. ___________            Nr. __________        Nr. _________             Nr. ___________  
Data: ___________           Data:________         Data:_______              Data: ___________
anexa la hcl.............
PROTOCOL DE COLABORARE
între Ministerul Educației Naționale,
Județul Timiș - Consiliul Județean Timiș,
Municipiul Timișoara - Consiliul Local al Municipiului Timișoara 

și Instituția Prefectului – Județul Timiș,

încheiat cu privire la organizarea Reuniunii Directorilor Generali

pentru Învățământ Preuniversitar – DG Schools, 

31 martie – 2 aprilie 2019, Timișoara, 

cu ocazia deținerii Președinției de către România a Consiliului Uniunii Europene

PREAMBUL:

Având în vedere că la 12 ani de la aderarea sa la Uniunea Europeană, România a preluat, începând cu 1 ianuarie 2019, pentru o perioadă de șase luni, responsabilitatea Președinției uneia dintre cele mai importante instituții – Consiliul Uniunii Europene (PRES RO 2019),
În vederea consolidării identității vizuale a Președinției României la Consiliul UE, la nivel național, 
În temeiul art. 12 alin. (3) din Hotărârea Guvernului nr. 26/2017 privind organizarea şi funcționarea Ministerului Educației Naționale, cu modificările şi completările ulterioare, 

În baza dispozițiilor art. 2 alin. (1) din Hotărârea nr. 871/2018 pentru modificarea Hotărârii Guvernului nr. 396/2018 privind unele măsuri referitoare la pregătirea și exercitarea de către România a Președinției Consiliului Uniunii Europene în anul 2019, 
Precum și în baza art. 36 alin. (2) lit. e) și alin. 7 lit. a) și c), art. 91 alin. (1) lit. e) și alin. (6) lit. a) și c) din Legea nr. 215/2001 privind administrația publică locală, republicată, cu modificările și completările ulterioare, 
MINISTERUL EDUCAȚIEI NAȚIONALE, cu sediul în București, Str. General Berthelot nr. 28-30, sector 1, reprezentat legal prin doamna Ministru Ecaterina ANDRONESCU,
JUDEȚUL TIMIȘ - CONSILIUL JUDEȚEAN TIMIȘ, cu sediul în Bd. Revoluției din 1989 nr. 17, Municipiul Timișoara, Județul Timiș, denumit în continuare Consiliul Județean, reprezentat legal de domnul Președinte Călin-Ionel DOBRA, 
MUNICIPIUL TIMIȘOARA – CONSILIUL LOCAL AL MUNICIPIULUI TIMIȘOARA, cu sediul în B-dul C.D. Loga nr. 1, Municipiul Timișoara, Județul Timiș, denumit în continuare Consiliul Local, reprezentat de domnul Primar Nicolae ROBU,

INSTITUȚIA PREFECTULUI – JUDEȚUL TIMIȘ, cu sediul în Bd. Revoluției din 1989 nr. 17A, Municipiul Timișoara, Județul Timiș, reprezentată legal de doamna Prefect Eva Georgeta ANDREAȘ,

În calitate de instituții partenere și denumite în continuare Părți,

Convin încheierea prezentului Protocol, cu respectarea următoarelor clauze:

Capitolul I. OBIECTUL PROTOCOLULUI
Art. 1 - Prezentul protocol are ca obiect stabilirea cadrului organizatoric și procedural pentru cooperarea dintre Ministerul Educației Naționale, Consiliul Județean Timiș, Consiliul Local, respectiv Instituția Prefectului – Județul Timiș, în scopul organizării Reuniunii Directorilor Generali pentru Învățământ Preuniversitar – DG Schools, ce va avea loc în perioada 31 martie – 2 aprilie 2019, la Timișoara, în contextul exercitării de către România a Președinției Consiliului Uniunii Europene.
Capitolul II. DURATA PROTOCOLULUI
Art. 2. - Prezentul Protocol intră în vigoare de la data semnării de către toate părțile și este valabil până la finalizarea tuturor activităților realizate în contextul organizării Reuniunii Directorilor Generali pentru Învățământ Preuniversitar – DG Schools.
Capitolul III. DREPTURI ŞI OBLIGAŢII
Art. 3.  – Obligații comune:
a) Să asigure realizarea acțiunilor prevăzute la art. 4, 5, 6 și 7  din prezentul Protocol;

b) Să informeze celelalte Părți, ori de câte ori este nevoie, asupra activităților ce urmează a se desfășura în aplicarea prezentului Protocol şi să rămână în raporturi de cooperare şi colaborare cu celelalte Părți pe toată perioada derulării acestora; 

c) Să comunice celorlalte Părți, în timp util, eventualele modificări survenite sau care ar putea surveni în desfășurarea evenimentului, în raport cu cele stabilite inițial;

d) Să menționeze, în relația cu terții, denumirea celorlalte Părți la Protocol, pe toată durata evenimentelor pe care le organizează în aplicarea prezentului Protocol;
e) Să facă publică, în condițiile legii, colaborarea la evenimentul ce face obiectul prezentului Protocol de colaborare;
f) Să respecte prevederile Regulamentului General privind Protecția Datelor – GDPR, să nu divulge aceste date niciunei persoane fizice sau juridice de drept public și/sau de drept privat, cu excepția cazului în care este permis prin prezentul Protocol, cu consimțământul scris al Ministerului Educației Naționale și cu respectarea legii. Părțile vor pune în aplicare măsurile tehnice și organizatorice pentru a proteja datele cu caracter personal împotriva distrugerii accidentale sau ilegale sau a pierderii accidentale, modificării, dezvăluirii sau accesului neautorizat și împotriva altor forme de prelucrare. Părțile vor lua măsurile necesare pentru a asigura faptul că orice persoană fizică ce acționează sub autoritatea acestor instituții și care are acces la date cu caracter personal va utiliza aceste date în scopul strict prevăzut de prezentul Protocol.

g) Îndeplinirea obligațiilor Instituțiilor Partenere nu generează costuri pentru celelalte părți contractante. 

Art. 4. – Obligațiile MINISTERULUI EDUCAȚIEI NAȚIONALE:
a) Să mențină un dialog constant cu responsabilii de proiect desemnați de Consiliul Județean, Consiliul Local și Instituția Prefectului - Județul Timiș ori de câte ori se consideră necesar, și să informeze cu prioritate în cazul în care apar eventuale modificări în cadrul programului evenimentului; 

b) Să asigure personal propriu pentru îndeplinirea activităților ce-i revin pentru organizarea reuniunilor;

c) Să definitiveze împreună cu Consiliul Județean, Consiliul Local și Instituția Prefectului - Județul Timiș calendarul desfășurării etapelor privind realizarea obiectului prezentului Protocol;
d) Ministerul Educației Naționale nu are pretenții de natură financiară rezultate din organizarea evenimentului și nu solicită informații de acest gen cu privire la contractele pecuniare încheiate de Instituțiile Partenere, în îndeplinirea obligațiilor ce le incumbă acestora. 

Art. 5. – Obligațiile CONSILIULUI JUDEȚEAN:
a) Consiliul Județean se obligă să-și ducă la îndeplinire activitățile convenite conform prezentului Protocol și să favorizeze imaginea județului Timiș, dată fiind natura internațională a reuniunii organizate în perioada 31 martie – 2 aprilie 2019; 

1. Consiliul Județean se angajează să facă demersurile necesare pentru organizarea evenimentului, după cum urmează:

2. Asigură punerea la dispoziție a sălii multifuncționale din incinta sediului Consiliului Județean, împreună cu toată logistica necesară bunei desfășurări a sesiunilor de lucru, a foaierului din imediata proximitate a acestei săli (pentru organizarea pauzelor de cafea și a prânzului, a 3 săli cu capacitatea de aproximativ 20-30 de persoane fiecare, precum și a unui birou amenajat pentru activități de informare și secretariat (info-desk), pe perioada desfășurării reuniunii (1-2 aprilie 2019). 
3. Asigură participanților acordarea de materiale de promovare a județului Timiș, cu ocazia organizării sesiunilor de lucru, stabilite de comun acord cu Ministerul Educației Naționale.

4. Asigură, în condițiile legii, organizarea unui eveniment propriu pentru prezentarea și promovarea județului Timiș către participanți, în perioada 31 martie - 2 aprilie 2019, în cadrul Programului Prioritar. Locația, detaliile organizatorice și conținutul evenimentului vor fi stabilite de comun acord cu Ministerul Educației Naționale, în conformitate cu programul propus. 

5. Asigură, în condițiile legii, împreună cu Consiliul Local, la nevoie, transferul participanților, prin punerea la dispoziție a mijloacelor de transport necesare pentru deplasarea acestora. 

Art. 6 – Obligațiile Consiliului Local:
a)  Consiliul Local se obligă să-și ducă la îndeplinire activitățile convenite conform prezentului Protocol de colaborare și să favorizeze imaginea Municipiului Timișoara, dată fiind natura internațională a reuniunii organizate în perioada 31 martie – 2 aprilie 2019.

b) Consiliul Local se angajează să facă demersurile necesare pentru organizarea evenimentului, după cum urmează:

1. Asigură, împreună cu Consiliul Județean, la nevoie, transferul participanților, prin punerea la dispoziție a mijloacelor de transport necesare pentru deplasarea Participanților.  

2. Asigură participanților acordarea de materiale de promovare a Municipiului Timișoara, cu ocazia organizării reuniunii alese de comun acord cu Ministerul Educației Naționale. 
Art. 7 - Obligațiile INSTITUȚIEI PREFECTULUI – JUDEȚUL TIMIȘ:
a) Instituția Prefectului - Județul Timiș se obligă să-și ducă la îndeplinire activitățile convenite conform prezentului Protocol de colaborare, în condiții adecvate naturii internaționale a evenimentului. 
b) Instituția Prefectului - Județul Timiș se angajează să facă demersurile necesare pentru organizarea evenimentului, după cum urmează:
1. Asigură prezența serviciului de ambulanță la locația evenimentului, pe toată perioada desfășurării reuniunii.
Capitolul IV. CLAUZE FINALE
Art. 8. Părțile vor acționa cu bună-credință şi vor depune toate diligențele pentru atingerea scopului în care a fost încheiat prezentul protocol.

Art. 9. Orice diferend ivit între Părți în legătură cu prezentul Protocol de colaborare se soluționează pe cale amiabilă.

Art. 10.  Prezentul protocol de colaborare are caracterul unui document cadru şi nu produce, nici nu dă naștere la efecte patrimoniale între părți.
Art. 11. 
a) Protocolul de colaborare încetează la expirarea termenului convenit de părți, după executarea obligațiilor asumate.

b)  Protocolul de colaborare poate fi reziliat, la solicitarea scrisă a uneia dintre părți, ca urmare a neexecutării culpabile a obligațiilor asumate de către cealaltă parte.
c)  Părțile au dreptul, pe durata de valabilitate a prezentului Protocol,  de a conveni modificarea prevederilor acestuia, prin act adițional, semnat de toate părțile, actul adițional devenind parte integrantă a Protocolului.

Art. 12.
a)  Forța majoră, așa cum este definită de lege, exonerează părțile semnatare de îndeplinirea obligațiilor asumate prin prezentul Protocol de colaborare, pe toată perioada în care aceasta acționează.
b)  Îndeplinirea prezentului Protocol de colaborare va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
c)  Partea care invocă forța majoră are obligația de a notifica celorlalte părți, imediat şi în mod complet, producerea acesteia şi să ia orice măsuri care îi stau la dispoziție în vederea limitării consecințelor.
Art. 13. Prezentul protocol de colaborare intră în vigoare la data semnării lui de către părțile contractante.
Prezentul protocol se încheie în 4 exemplare originale, câte unul pentru fiecare parte.

Capitolul V. DETALII DE CORESPONDENȚĂ:
Ministerul Educației Naționale

Adresă: București, Str. general Berthelot, nr. 28-30, sector 1;

Persoană de contact: Roxana FRĂȚILĂ, consilier afaceri europene
Telefon: 021/4056391
Email: roxana.fratila@edu.gov.ro
Județul Timiș - Consiliul Județean Timiș

Adresă: Bd. Revoluției din 1989 nr. 17, Municipiul Timișoara, Județul Timiș

Persoană de contact: Mirela-Carina SINCA, Șef Serviciu Relații Externe și Protocol

Telefon: 0256/406432



E-mail: carina.sinca@cjtimis.ro
Municipiul Timișoara - Consiliul Local al Municipiului Timișoara
Adresă: B-dul C.D. Loga nr. 1, Municipiul Timișoara, Județul Timiș

Persoană de contact: Diana DONAWELL, Șef Birou Relații Internaționale
Telefon: 0256/408371




E-mail: diana.donawell@primariatm.ro
Instituția Prefectului - Județul Timiș

Adresă: Bd. Revoluției din 1989 nr. 17, Municipiul Timișoara, Județul Timiș
Persoană de contact: Mihaela BORAN, Șef Serviciu Afaceri Europene, Relații Internaționale, Comunicare și Relații Publice
Telefon: 0256/201264

Email: mihaela.boran@prefecturatimis.ro
Încheiat astăzi............................... 

MINISTERUL EDUCAȚIEI NAȚIONALE,

MINISTRU,

Ecaterina ANDRONESCU

JUDEȚUL TIMIȘ - CONSILIUL JUDEȚEAN TIMIȘ

PREȘEDINTE,

Călin-Ionel DOBRA
MUNICIPIUL TIMIȘOARA - CONSILIUL LOCAL AL MUNICIPIULUI TIMIȘOARA
PRIMAR,

Nicolae ROBU

INSTITUȚIA PREFECTULUI - JUDEȚUL TIMIȘ

PREFECT,

Eva Georgeta ANDREAȘ

